CELEX: 62016CA0429
Language: sk
Date: 2017-09-21 00:00:00
Title: Vec C-429/16: Rozsudok Súdneho dvora (desiata komora) z 21. septembra 2017 (návrh na začatie prejudiciálneho konania, ktorý podal Sąd Okręgowy w Łodzi – Poľsko) – Małgorzata Ciupa a i./II Szpital Miejski im. L. Rydygiera w Łodzi obecnie Szpital Ginekologiczno-Położniczy im dr L. Rydygiera Sp. z o.o. w Łodzi (Návrh na začatie prejudiciálneho konania — Sociálna politika — Hromadné prepúšťanie — Smernica 98/59/ES — Článok 1 ods. 1 a článok 2 — Pojem „prepustenie“ — Stotožnenie „ukončenia pracovnej zmluvy na podnet zamestnávateľa“ s prepustením — Jednostranná zmena pracovných podmienok a odmeňovania zamestnávateľom — Určenie „úmyslu“ zamestnávateľa začať prepúšťanie)

20.11.2017   
            
            
               SK
            
            
               Úradný vestník Európskej únie
            
            
               C 392/10
            
         Rozsudok Súdneho dvora (desiata komora) z 21. septembra 2017 (návrh na začatie prejudiciálneho konania, ktorý podal Sąd Okręgowy w Łodzi – Poľsko) – Małgorzata Ciupa a i./II Szpital Miejski im. L. Rydygiera w Łodzi obecnie Szpital Ginekologiczno-Położniczy im dr L. Rydygiera Sp. z o.o. w Łodzi
   (Vec C-429/16) (1)
   
   ((Návrh na začatie prejudiciálneho konania - Sociálna politika - Hromadné prepúšťanie - Smernica 98/59/ES - Článok 1 ods. 1 a článok 2 - Pojem „prepustenie“ - Stotožnenie „ukončenia pracovnej zmluvy na podnet zamestnávateľa“ s prepustením - Jednostranná zmena pracovných podmienok a odmeňovania zamestnávateľom - Určenie „úmyslu“ zamestnávateľa začať prepúšťanie))
   (2017/C 392/13)
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Sąd Okręgowy w Łodzi
   
      Účastníci konania pred vnútroštátnym súdom
   
   
      Žalobcovia: Małgorzata Ciupa, Jolanta Deszczka, Ewa Kowalska, Anna Stańczyk, Marta Krzesińska, Marzena Musielak, Halina Kaźmierska, Joanna Siedlecka, Szymon Wiaderek, Izabela Grzegora
   
      Žalovaná: II Szpital Miejski im. L. Rydygiera w Łodzi obecnie Szpital Ginekologiczno-Położniczy im dr L. Rydygiera Sp. z o.o. w Łodzi
   
      Výrok rozsudku
   
   Článok 1 ods. 1 smernice Rady 98/59/ES z 20. júla 1998 o aproximácii právnych predpisov členských štátov týkajúcich sa hromadného prepúšťania sa má vykladať v tom zmysle, že jednostrannú zmenu podmienok odmeňovania na ujmu zamestnancov zo strany zamestnávateľa, ktorej dôsledkom v prípade odmietnutia zamestnanca je ukončenie pracovnej zmluvy, možno kvalifikovať ako „prepustenie“ v zmysle tohto ustanovenia a článok 2 tejto smernice sa má vykladať v tom zmysle, že zamestnávateľ je povinný vykonať prerokovanie stanovené v tomto článku, ak zamýšľa prikročiť k takej jednostrannej zmene podmienok odmeňovania, pokiaľ sú splnené podmienky stanovené v článku 1 uvedenej smernice, čo prislúcha overiť vnútroštátnemu súdu.
   
      (1)  Ú. v. EÚ C 392, 24.10.2016.